สำราญศักดิ์ กรัม

ซัมรันซัก อานัก เลอลากี กรัม (; เกิด 10 พฤศจิกายน พ.ศ. 2528) หรือ สำราญศักดิ์ กรัม เป็นนักฟุตบอลชาวมาเลเซียเชื้อสายสยาม ลงเล่นในตำแหน่งกองหน้า เขามีน้องชายชื่อมานพศักดิ์ กรัม ซึ่งเป็นนักฟุตบอลเช่นกัน

 ประวัติ 
สำราญศักดิ์เกิดที่เมืองอาโลร์เซอตาร์ รัฐเกอดะฮ์ แต่เติบโตที่บ้านลำปำ อำเภอเปินดัง ซึ่งอยู่ในรัฐเกอดะฮ์เช่นกัน มีบิดาเป็นชาวมาเลเซียเชื้อสายสยาม กับมารดาชาวไทยจากจังหวัดสตูล เขามีน้องชายคนหนึ่งชื่อมานพศักดิ์ กรัม ซึ่งเป็นนักฟุตบอลเช่นเดียวกับเขา สำราญศักดิ์สมรสกับพัชรินทร์ () เมื่อ พ.ศ. 2552 ตามธรรมเนียมมลายูและสยามตามลำดับ

สำราญศักดิ์เริ่มต้นการเป็นนักฟุตบอลครั้งแรกจากการลงแข่งในวิทยาลัยอับดุลฮามิด และเข้าสู่สโมสรฟุตบอลเกอดะฮ์ ภายหลังโมฮัมมัด อัซไร คอร์ อับดุลละฮ์ดึงเขาเข้าสู่สโมสรฟุตบอลเกอดะฮ์ดารุลอามันตั้งแต่ พ.ศ. 2548 จากนั้นเขาลงแข่งในระดับนานาชาติครั้งแรกในการแข่งขันเมอร์เดกา 2006 พบกับทีมชาติอินโดนีเซีย และในการแข่งขันเมอร์เดกา 2007 สำราญศักดิ์ช่วยให้ทีมชาติมาเลเซียชนะทีมชาติพม่า 3-1

 อ้างอิง 

หมวดหมู่:นักฟุตบอลชาวมาเลเซีย
หมวดหมู่:กองหน้าฟุตบอล
หมวดหมู่:ชาวมาเลเซียเชื้อสายไทย
หมวดหมู่:บุคคลจากอาโลร์เซอตาร์
หมวดหมู่:พุทธศาสนิกชนชาวมาเลเซีย